Lo fragmento conservau son de dos fuellos manuscritos por as dos caras (con letra tipica de los documentos navarros y aragoneses de los primers anyos de lo sieglo XIV), con un total de 100 versos que narran quan miran cadavers en lo campo de batalla de Roncesvals y la trobada de Carlos Magno con los de Turpín, Oliveros y Roldán, debant qui se descarga con lamentacions, enaltando-lo a lo mesmo tiempo, dica cayer sin sentiu sobre éll. Scena parellana —encara que con bells detalles discrepants— se troba en la Chanson de Roland, por lo que Menéndez Pidal opinó que lo Roncesvals sería plenament drentro de la tradición de la Chanson orichinal, encara que derivando d'una de las refundicions francesas posteriors y incorporando elementos propios de la tradición carolinchia. Pa M. Alvar, en cambeo, representa una tradición epica diferent.